Odense Adresse-Contoirs Efterretninger, 1793-10-18
- Meenighedsraadet har efter Chaumettes Forslag besluttet: 1) at Politieforvalterne og Commissarierne skulle jage de offentlige Fruentimmer, som om Nattetid gaae paa Gaderne, og fordærve Sæderne, tilbage i deres Smuthuller. 2) Patroillerne skulle anholde dem. 3) Der skal skee Huussøgninger hos Vertinderne, de Syge sendes til Hospitalerne, og de Mistænkelige arresteres. 4) Politiet skal nøie randsage efter alle liderlige Bøger og Kobberstykker, og lade dem opbrænde ved Foden af Bruti Billedstytte. - Den d. 17. Sept. over Spanierne, tilfægtede Seir meldes fra Perpignan som afgiørende. Den hele spanske Leir blev erobret, tilligemed GeneralRicardos velbesatte Aftenstaffel, ved hvilket de Franske spillede Roullen af indbudne Giester. Byttet var saa stort, at den franske Leir siden den Tid ligner et offentligt Marked, hvor man træder Castiliens herligste Tapeter og Rigdomme med Føder, og drikker de kostbareste Viine fra Valencia og Andalusien. Den unge d'Aousgjorde tillige et lykkeligt Udfald af Perpignan, og oprettede Felledskabet imellem Perpignan og Narbonne igien. Fra Toulon vil man have gunstige Efterretninger; Conventets Artillerie beskyder fra en der værende Høi Fortet la Malgne, 2 spanske Fregatter skulle virkelig være skudt i Grund. Cartaux har Signaltaarnet i Besiddelse; Jakobinerne i Toulon skulle have bemægtiget sig Fortet Pharre, og beskudt Staden derfra; Landsbyen Lavalette ved Toulon, der har viist sig royalistisk, er ogsaa bleven sløifet af Jakobinerne. J Cherbourg har man havt ligesaadan en Plan for som i Toulon, men Jacobinerne have der igien faaet Overhaand. J Metz og Thionville er ligeledes en Modrevolotionsplan gjort til intet, som truede at udbryde i Skoven ved Brie. Dubois-Crance melder under 29de Sept. at have indtaget alle udvendige Poster for Lyon, og alle denne smukke Stads Forstæder have staaet i Brand. J Staden selv herskede den yderste Nød, og de Beleirede fik kuns hver et halv Pd. sort med Havremeel blandet Brød. Stadens Overgivelse var ganske nær, og man merker, at de ulykkelige Lyonner vente sardinisk Hielp. Boulogne sur Menskulde have været taget i Besiddelse af en engelsk Eskadre, men det blev tilintetgjort, og man har der arresteret 30 Engellænder. - Hos den bekiendte Du Barry har manikke allene fundet meget Guld og Sølv i det forrige Slots Luciennes Kieldere, men ogsaa vigtige Papirer, som maaskee kunne tiene til at tage Masken af mange Personer, som har gjort Cour hos hende. - Man har gjort mange Ophævelser over, at nylig 6 lumske Mordere ere blevne henrettede i røde Skjorter og med sorte Sløer over Ansigtet, men man erindrede sig formodentlig ikke, at denne Formalitet udtrykkelig er bleven foreskreven ved en Lov Man har forelagt Menighedsraadet en Pakke af Tapetserier, hvorpaa Dronningen, hendes Svigerinde og Datter have broderet Kors og Rosenkrandse a la Vander. Menighedsraadet besluttede, at disse aristocratiske Tegn skulle brændes. - Brissot og alle øvrige for Revolutionstribunal sendte Arrestanter ere nu bragte til Conciergeriet- ogsaa den ulykkelige Dronnings Proces skal inden 8 Dage begyndes for Revolutionsstribunal, hvortil dette allerede har fordret Aktstykkerne fra Conventet. - Den ny Kalender, med alle de store Forvirringer, som den vil foraarsage, er i Forgaars virkelig bleven decreteret af Conv., hvor iblandt andet den franske Republiks første Aar begyndes med Midnatten den 22de Septbr. 1792, og Nytaarsdag skal være den 22de Sept. herefter; Aaret deeles i 12 lige Maaneder, hver paa 30 Dage, hvorefter følge 5 Erstatningsdage, som ikke høre til nogen Maaned; Det Aar, der har en Skuddag, skal kaldes Olympisk, Skuddagen der følger efter de 5 Erstatningsdage, kaldes Revolutionsdagen; Dagen fra Midnat til Midnat deels i 10 Deele, og ethvert af dem igien i 10 andre, indtil den mindst muelige regnende Proportion.